După ce anul trecut, autoritățile băimărene "au jucat" alba-neagra cu "Sărbătoarea Castanelor, anul acesta, evenimentul va reveni în urbe. Deja s-au demarat procedurile necesare pentru organizarea "Castaniadei". Pe ordinea de zi a ședinței Consiliului Local Baia Mare a fost introdus un proiect de hotărâre ce vizează organizarea de către Municipiul Baia Mare a evenimentului cultural "Sărbătoarea Castanelor". Evenimentul ar urma să se desfășoare în perioada 20 – 22 septembrie 2024. Totodată, autoritățile băimărene fac planuri pentru Zilele Culturale ale Municipiului Baia Mare. Acțiunile culturale sunt programate pentru perioada 23-24 iunie.